Brāļi Sisteri

"Brāļi Sisteri" () ir 2018. gada Francijas, ASV un Spānijas kopražojuma vesterna filma, kuras režisors ir Žaks Odijārs, kuram šī ir pirmā režisētā filma angļu valodā. Filmā galvenās lomas atveido Džons Railijs, Vakīns Fīnikss, Džeiks Jillenhols, Rizs Ahmeds un Ritgers Hauers. Filma balstīta uz Patrika Devita 2011. gada tāda paša nosaukuma romānu.

Filma stāsta par brāļiem — slepkavām Īlaju (Railijs) un Čārliju (Fīnikss), kuri dzenas pakaļ diviem zelta meklētājiem.

Filmas "Brāļi Sisteri" pirmizrāde notika  Venēcijas kinofestivālā, kur Odijārs saņēma Sudraba lauvas balvu kā labākais režisors. Filmu nominēja Cēzara balvai deviņās kategorijās, saņemot četrās, tai skaitā kategorijā "Labākais režisors". Filma saņēma pozitīvas kritiķu atsauksmes, slavējot aktierspēli, varoņus, režiju un skaņu celiņu. Filma bija finansiāli neveiksmīga, nopelnot tikai 13,1 miljonu ASV dolāru pie 38 miljonu dolāru budžeta.

 Atsauces 

 Ārējās saites 

Kategorija:2018. gada filmas
Kategorija:Francijas filmas
Kategorija:ASV filmas
Kategorija:Spānijas filmas
Kategorija:ASV vesterni
Kategorija:Vesterni
Kategorija:Focus Features filmas
Kategorija:Universal Pictures filmas
Kategorija:Žaka Odijāra filmas